Okresná prokuratúra Rimavská Sobota 
Jesenského 1, 979 80 Rimavská Sobota 1 	

Sp. zn. : 2 Pv 473/11/6609	Rimavská Sobota, 12.4.2013
EEČ : 2-49-50-2013

U Z N E S E N I E

Trestná vec:	obvinený XXXXX  
Prečin:	Porušovanie ochrany rastlín a živočíchov podľa § 305 odsek 2 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Rimavská Sobota
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Rimavská Sobota zo dňa 27.1.2012, spisová značka 2 Pv 473/11/6609, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 10.07.2011 v presne nezistenom čase v katastrálnom území obce XXXXX, v lesnom pozemku zvanom Malá obora, v blízkosti vodnej nádrže, bez riadneho povolenia a napriek zákazu XXXXX ako vodič osobného motorového vozidla značky Audi A4 evidenčného čísla XXXXX, v smere od obce XXXXX - XXXXX vošiel uvedeným motorovým vozidlom do chráneného areálu Hikoriový porast, ktorý spadá do III. stupňa ochrany v zmysle ustanovenia § 21 Zákona číslo 543/2002 Zbierky zákonov o ochrane prírody a krajiny, kde zaparkoval, čím porušil ustanovenia § 13 odsek 1 písmeno a), § 14 odsek 1 písmeno a) Zákona číslo 543/2002 Zbierky zákonov o ochrane prírody a krajiny. 

Uznesením prokurátora Okresnej prokuratúry Rimavská Sobota zo dňa 27.1.2012, spisová značka 2 Pv 473/11/6609, bola určená obvinenému skúšobná doba v trvaní 12 mesiacov.
Odôvodnenie:
	Uznesením prokurátora Okresnej prokuratúry Rimavská Sobota sp. zn. 2 Pv 473/11 zo dňa 27.01.2012, ktoré nadobudlo právoplatnosť dňa 12.03.2012, bolo podľa § 216 ods. 1 Trestného poriadku podmienečne zastavené trestné stíhanie XXXXX  prečin porušovania ochrany rastlín a živočíchov podľa § 305 ods. 2 Tr. zákona, ktorého skutku sa dopustil tak, že dňa 10.07.2011 v presne nezistenom čase v katastrálnom území obce XXXXX, v lesnom pozemku zvanom Malá obora, v blízkosti vodnej nádrže, bez riadneho povolenia a napriek zákazu XXXXX ako vodič osobného motorového vozidla značky Audi A4 evidenčného čísla XXXXX, v smere od obce XXXXX - XXXXX vošiel uvedeným motorovým vozidlom do chráneného areálu Hikoriový porast, ktorý spadá do III. stupňa ochrany v zmysle ustanovenia § 21 Zákona číslo 543/2002 Zbierky zákonov o ochrane prírody a krajiny, kde zaparkoval, čím porušil ustanovenia § 13 odsek 1 písmeno a), § 14 odsek 1 písmeno a) Zákona číslo 543/2002 Zbierky zákonov o ochrane prírody a krajiny. 

Podľa § 216 ods. 2 Trestného poriadku bola obvinenému XXXXX  určená skúšobná doba v trvaní 12 mesiacov, ktoré rozhodnutie nadobudlo právoplatnosť dňa 12.03.2012. 

V priebehu skúšobnej doby, ktorá začala právoplatnosťou rozhodnutia o podmienečnom zastavení trestného stíhania, bolo zistené, že obvinený XXXXX  viedol riadny usporiadaný život, nespáchal žiaden skutok, ktorý by napĺňal zákonné znaky skutkovej podstaty trestného činu. Dňa 15.06.2012, 24.07.2012, 17.11.2012 a 07.03.2013 sa dopustil priestupku, nakoľko porušil pravidlá cestnej premávky, za čo bol postihnutý v blokovom konaní. 

	Na základe zistených skutočností možno usudzovať, že samotné trestné stíhanie XXXXX  postačilo na jeho prevýchovu a preto bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Milan Kováč
prokurátor